CELEX: 62018TA0519
Language: sk
Date: 2021-06-30 00:00:00
Title: Vec T-519/18: Rozsudok Všeobecného súdu z 30. júna 2021 – Global Silicones Council a i./ECHA („REACH – Zostavenie zoznamu identifikovaných látok navrhovaných na zahrnutie do prílohy XIV nariadenia (ES) č. 1907/2006 – Zaradenie oktametylcyklotetrasiloxánu (D4), dekametylcyklopentasiloxánu (D5) a dodekametylcyklohexasiloxánu (D6) na tento zoznam – Články 57 a 59 nariadenia č. 1907/2006 – Príloha XIII nariadenia č. 1907/2006 – Určenie na základe váhy dôkazov – Zjavne nesprávne posúdenie – Proporcionalita“)

16.8.2021   
            
            
               SK
            
            
               Úradný vestník Európskej únie
            
            
               C 329/17
            
         
      Rozsudok Všeobecného súdu z 30. júna 2021 – Global Silicones Council a i./ECHA
      (Vec T-519/18) (1)
      
      („REACH - Zostavenie zoznamu identifikovaných látok navrhovaných na zahrnutie do prílohy XIV nariadenia (ES) č. 1907/2006 - Zaradenie oktametylcyklotetrasiloxánu (D4), dekametylcyklopentasiloxánu (D5) a dodekametylcyklohexasiloxánu (D6) na tento zoznam - Články 57 a 59 nariadenia č. 1907/2006 - Príloha XIII nariadenia č. 1907/2006 - Určenie na základe váhy dôkazov - Zjavne nesprávne posúdenie - Proporcionalita“)
      (2021/C 329/20)
      Jazyk konania: angličtina
      
         Účastníci konania
      
      
         Žalobcovia: Global Silicones Council (Washington, DC, Spojené štáty) a 6 ďalších žalobcov, ktorých mená a názvy sú uvedené v prílohe k rozsudku (v zastúpení: R. Cana a D. Abrahams, advokáti)
      
         Žalovaná: Európska chemická agentúra (v zastúpení: M. Heikkilä, W. Broere a A. Hautamäki, splnomocnení zástupcovia)
      
         Vedľajší účastník, ktorý v konaní podporuje žalobcov American Chemistry Council, Inc. (ACC) (Washington) (v zastúpení: K. Nordlander a C. Grobecker, advokáti)
      
         Vedľajší účastníci, ktorí v konaní podporujú žalovanú: Spolková republika Nemecko (v zastúpení: J. Möller, D. Klebs, S. Heimerl a S. Costanzo, splnomocnení zástupcovia), Európska komisia (v zastúpení: L. Haasbeek a R. Lindenthal, splnomocnení zástupcovia)
      
         Predmet veci
      
      Návrh založený na článku 263 ZFEÚ, ktorého predmetom je čiastočné alebo úplné zrušenie rozhodnutia ECHA z 27. júna 2018 o zaradení oktametylcyklotetrasiloxánu (D4), dekametylcyklopentasiloxánu (D5) a dodekametylcyklohexasiloxánu (D6) na zoznam identifikovaných látok navrhovaných na zahrnutie do prílohy XIV nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 2006, s. 1)
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Global Silicones Council a ďalší žalobcovia, ktorých mená a názvy sú uvedené v prílohe, znášajú svoje vlastné trovy konania a sú povinní nahradiť trovy konania, ktoré vynaložila Európska chemická agentúra (ECHA).
               
            
                  3.
               
               
                  Spolková republika Nemecko, Európska komisia a American Chemistry Council, Inc. (ACC), znášajú svoje vlastné trovy konania.
               
            
         (1)  Ú. v. EÚ C 399, 5.11.2018.